**Referat af**

**Stiftsrådets strategidrøftelser**

**torsdag den 24. juni 2021 kl. 15.00**

|  |
| --- |
| **Sted**  Vor Frue Kloster, Hestemøllestræde 3 A, Helsingør |
| **Mødedeltagere**  Biskop Peter Birch, sognepræst Kim Eluf Fischer Nielsen, sognepræst Per Melhof, Søren Ødum Nielsen – Kgs. Lyngby provsti, Birthe Larsen – Frederikssund provsti, Verner Bech – Hillerød provsti, John Theil Münster – Rudersdal provsti, Hans-Henrik Nielsen – Ballerup-Furesø provsti, Mogens Kühn Pedersen – Gladsaxe-Herlev provsti, Jens Bache – Gentofte provsti, Otto Rühl – Helsingør Domprovsti, Malene Bjerre – Kommunikationsafd. |
| **Afbud**  Michael Georg Clan – Fredensborg provsti, provst Grete Bøje, Benny Strømberg Klitbo – Glostrup Provsti, Niels Neerup Villumsen – Høje Taastrup Provsti, Sognepræst Cecilia Lotko Pontoppidan, Birgit Sommer – Frederiksværk Provsti, Tove Wissing Bahne – Rødovre-Hvidovre provsti |
|  |
| **Fra stiftsadministrationen**  Stiftskontorchef Annette Nordenbæk og juridisk specialkonsulent Marianne Carstensen (ref.) |

**REFERAT**

|  |
| --- |
| **1.** **Velkomst v. formanden**  Søren Ødum Nielsen bød velkommen og orienterede om det hidtidige forløb, med forventning om endnu større udbytte af visioner og strategidrøftelser i denne ombæring.  Der var kommet et forslag om at markere Folkekirkens Nødhjælps 100 års jubilæum på en søndag i september næste år. Stiftsrådet bakkede op om dette. |
| **2. Præsentation af strategipapiret og de tre centrale udfordringer v. biskoppen**  Peter Birch præsenterede dagens program og uddybede de tre centrale udfordringer for at være/blive en kirke der er centralt placeret i samfundet   1. Vigende tilslutning til folkekirken, især nedadgående dåbstal, men også kristne migrantmenigheder og de 22-35-årige danskere 2. Menneskers forhold til folkekirken er ikke fikseret geografisk, dvs. ikke noget tilhørsforhold til en bestemt kirke eller et bestemt område, fx ved nye bydele, store uddannelsesinstitutioner. Man skal ikke underkende det digitale univers der opstod og blev forstærket under coronakrisen, dvs. det skal være en form, ikke en undtagelse. 3. Kommuner og civilsamfund efterspørger folkekirken som partner og medskaber, fx i diakoni, inklusion, skoletjenester. En ansættelse af en stiftskonsulent er lige på trapperne, kan forhåbentlig offentliggøres snarest og vil være et led i bestræbelsen på at indgå i samskabelse med andre aktører   Tre visioner for at møde udfordringerne:   1. Den missionale/synlige folkekirke – være tydeligt tilstede i ord og handling 2. Den tilgængelige og nærværende folkekirke – møde folk hvor de er, inkl. på nettet 3. Den medansvarlige folkekirke – være med til at formulere og løse fælles problemer |
| **3. Gruppedrøftelser: Hvilke muligheder og hindringer ser vi for at arbejde med de centrale udfordringer i stiftet?**  Muligheder og hindringer blev drøftet indgående i to grupper. |
| **4. Plenum: Afrapportering af gruppedrøftelser**  **Hindringer**  Svært at samle sammen på alle de gode idéer der opstår rundt omkring. Efterlyser idékatalog.  Udfordringer af organisatorisk og økonomisk art, snitflader, lovgivningsmæssigt.  Rigeligt med ”rugbrødsarbejde” for præsterne, dvs. ikke ubegrænsede ressourcer.  Hvert MR har sin egen dynamik og prioritering – ofte med manglende forståelse for helheden.  Opgaven skal løses på MR-niveau. Man kan lave en kampagne for et indsatsområde men det skal ”tages ned af hylden” lokalt for at man kommer videre.  Mental modstand i MR mod provstiniveauet etc.  Hvordan gå fra events til fællesskab?  Manglende sprog til at formulere hvad målgruppen tænker og forventer. Man kan ikke bruge samme redskab til alle. Hvordan opfatter nydanskere folkekirken? Det må man gøre sig klart for at kunne nå dem.  Præster kan være tilbageholdende med at komme tydeligt ud med budskabet, for ikke at afskrække mennesker der ikke er vant til religiøs sprogbrug.  **Muligheder**  Et antal små fællesskaber, fx et plejehjem, sorggrupper (hvor kirken har helt speciel kompetence)  Samskabelse = diakoni på den ene eller den anden måde  Idékatalog.  Hvor mange præster har vi, og hvor er de placeret? Ift. de forskellige udfordringer, fx funktionspræster. Præsterne skal følge befolkningsvandringen men også være til stede i hele landet. Bruges præstebevillingen rigtigt?  Alle tre udfordringer er megatrends der ligger ude over sognet, på et overordnet plan.  Stor styrke i at vi har så mange ’afdelinger’ i folkekirken, der kan inspirere og understøtte.  Tydeliggøre og kvalificere opgaven fra stiftets side.  Sætte præster og MR sammen for fx at løse opgaven med engelsksprogede migrantmenigheder. Mobilisere de lokale ildsjæle.  Forstærke fortællingen om at provstiet er en hjælpende hånd, især til de nye præster. |
| 5. PAUSE |
| **6. Kort præsentation af den nuværende organisering v. biskoppen**  PB gennemgik den nuværende organisering mht. stiftets interne konsulenter (religions- og voksenpædagogisk, uddannelses-, teologisk, diakoni og demens/geronto- samt kommunikation.) |
| **7. Plenum: Hvordan skal vi arbejde med udfordringerne? Drøftelse af fremtidig strategi, herunder prioritering, organisering osv.**  Den fremtidige strategi blev drøftet videre i to grupper. |
| **8. Overvejelser om den videre proces: Hvordan kommer vi videre**?  Tænke bredere end præster for konsulenterne, klæde sognene på til at løfte den lokale missionale opgave og at lave voksenundervisning. Gudstjenester i øjenhøjde, à la lørdagsdåbsgudstjenester.  MR og de frivillige skal være ”ambassadører”, skal have et sprog der kan formidle deres holdning og tro, sådan at man kan stå ved sit MR-arbejde og ”reklamere” for folkekirken. Der skal også arbejdes med sproget mht. at forstå hvad præsten siger. Vi skal have relevant information på facebook, korte artikler eller videoklip mv. der kan overskues på kort tid, i en pause i et travlt liv.  Mere medindflydelse og medejerskab i gudstjenesterne, højtlæsning af tekster og bønner for dåbsforældre og brudepar, valg af bibeltekster for brudepar.  Fokus bør drejes i retning af at stille os til rådighed med noget MR kan bruge.  Synliggørelse og koordination mht. de sociale medier.  Gå-hjem-møder med konsulenterne.  Fælles udfordringer, men lokale løsninger.  Indsats blandt nydanskere og migranter – stiftspræst?  MR osv. skal fx kunne svare på hvorfor unge forældre skal døbe deres barn, ud over at ”det sker der ikke noget ved”.  Religionspædagogisk konsulent bør være inspirator på lokalt niveau. Fx møde i hvert provsti for MR-medlemmer og frivillige. Lave materiale som støtter op om det religionspædagogiske arbejde.  Justere på konsulenternes stillingsbeskrivelser, få flere detaljer på.  Udvalgsstruktur afspejler ikke at en femtedel af stiftets indbyggere ikke er medlemmer af folkekirken eller det vigende medlemstal, dette bør man overveje at adressere i fremtiden. Ambition om at nå dem der ikke er inde i fællesskabet ved at stå ved hvem vi er.  Vi arbejder videre med dette, det tages op på næste stiftsrådsmøde og går hjem og overvejer om der noget man brænder for at diskutere noget mere, fx gudstjenester på engelsk (sættes på dagsordenen til næste stiftsrådsmøde). |
| **9. Evt. og næste møde**  Hans-Henrik Nielsen: På næste stiftsrådsmøde er der to ansøgninger til Fællesfondens omprioriteringspulje, dels et grønt projekt, dels Bibliarium. HHN vil gerne have undersøgt blandt præster om Bibliarium er noget, de vil bruge. Skoletjenesterne skal også spørges, da det i høj grad er for folkeskolen.  PB vil gerne stå for en beskrivelse, sammen med Marianne Fischer, sammen med ansøgningen på to sider, til præsterne – ad tjenestevejen.  Næste ordinære stiftsrådsmøde er d. 9. september 2021, kl. 16 |

Mødet sluttede kl. 17.50.